Mexicano (1786)

Mexicano eli San Hipólito oli Espanjan laivaston vuonna 1786 vesille laskettu 112-tykkinen Santa Ana -luokan linjalaiva.

Valmistus 

Romero Landan suunnittelema alus tilattiin 10. syyskuuta 1784 Havannasta Kuubasta, missä köli laskettiin helmikuussa 1785. Alus laskettiin vesille 20. tammikuuta 1786 ja otettiin palvelukseen 5. toukokuuta päällikkönään Miguel Félix de Goycoechea.

Palvelus 
Alus lähti 21. heinäkuuta 1786 neitsytmatkalleen Havannasta Ferroliin, jolloin sillä ainoastaan 80 tykkiä, päällikkönään Miguel Felix Goycoechea. Alus kävi 10. syyskuuta Coruñassa, mistä se palasi 14. syyskuuta Ferroliin. Alus poistettiin palveluksesta ja siirrettiin reserviin. Matkan jälkeen päällikkö raportoi aluksen hyvistä purjehdusominaisuuksista.

Alus palautettiin palvelukseen 1790 päällikkönään prikaatikenraali Santiago Muñoz de Velasco. Se oli Francisco de Borjan lippulaivana liitettynä Marqués de Socorron laivastoon Nootkan alueelle tehtävää sotaretkeä varten. Alus ei kuitenkaan lähtenyt merelle.

Alus lähti 10. toukokuuta 1792 Cadizista 112-tykkisen Salvador del Mundon kanssa Ferroliin, jonne ne saapuivat 16. kesäkuuta. Mexicano poistettiin palveluksesta ja sijoitettiin reserviin. Alus lähti 6. heinäkuuta 1793 Cartagenasta Lyonin lahdelle päällikkönään prikaatikenraali Domingo Pérez de Grandallana y Sierra. Se oli Juan de Lángara y Huarten lippulaivana laivastossa, johon kuului 12 linjalaivaa ja pienempiä aluksia. Laivasto kohtasi 1. elokuuta  Rosasin lahdella Cisneron komentaman osaston, jossa oli kaksi linjalaivaa. Lángaran johtama laivasto osallistui Toulonin miehitykseen, kunnes lähti 25. joulukuuta paluumatkalle kuljettaen kaupungista evakuoituja siviilejä ja joukkoja. Alus saapui 27. joulukuuta San Fernandon ja San Ildefonson kanssa Mahóniin. Se jatkoi 3. tammikuuta 1794 matkaansa Cartagenaan, mistä matka jatkui helmikuussa edelleen Rosasiin ja sieltä Cadiziin. Alus lähti 26. syyskuuta 1796 päällikkönään prikaatikenraali Nicolás Estrada partiomatkalle Välimerelle, mistä se palasi Cartagenaan joulukuussa.

Alus lähti Cartagenasta Pedro Cárdenasin lippulaivana päällikkönään prikaatikenraali Francisco de Herrera y Cruzat. Se osallistui 14. helmikuuta 1797 Cabo de São  Vicenten taisteluun, jossa Espanjan laivasto kärsi tappion menettäen neljä linjalaivaa. Mexicano selvisi taistelusta, mutta menetti 25 miestä kaatuneina mukaan lukien päällikkönsä Herraran, joka kuoli saamiinsa vammoihin 22. helmikuuta. Lisäksi 88  miehistönjäsentä haavoittui. Maaliskuussa alus palasi Cadiz päällikkönään José Ramón de Gardoqui.

Alus lähti 14. toukokuuta 1799 Cadizista Domingo de Nava y Porlierin lippulaivana päällikkönään prikaatikenraali José Donoso Salazar. Se kuului José de Mazarredon laivastoon, johon kuului kaikkiaan 16 linjalaivaa, neljä fregattia ja kolme prikiä. Alus saapui 21. toukokuuta laivaston mukana Cartagenaan vaurioiduttuaan lievästi myrskyssä. Se lähti 30. kesäkuuta yhdistyneen vara-amiraali Eustache de Bruixin komentaman ranskalais-espanjalaiseen laivaston mukana merelle. Alus kävi heinäkuussa Cadizissa ja saapui 9. elokuuta Brestiin, jossa se joutui Kuninkaallisen laivaston saartamaksi. Alus pakeni 29. huhtikuuta 1802 San Juan Nepomucenon kanssa Brestistä ja saapui toukokuussa Ferroliin, missä se siirrettiin reserviin. Alus määrättiin myytäväksi heinäkuussa 1808 ja myytiin 8. lokakuuta 1813 romutettavaksi.

Lähteet

Viitteet 

Santa Ana -luokan linjalaivat